ژاپنون هوکایدو بؤلگه‌سین‌ده میدانا گلن شدت‌لی زلز‌له‌ده ایلک بیلگی‌لره گؤره ۷ نفر اؤلدو، ۲۰۰ نفر یارالاندی.
ژاپن یایین قورولوشو ان‌اچ‌کا و کیودو آژانسی، اؤلکه‌نین هوککایدو آداسین‌دا اورمانلیق ساحه‌ده چوخ ساییدا تورپاق سوروشمه‌سینه سبب اولان زلز‌له‌ده ان آز ۷ نفرین حیاتینی ایتیردیگینی، ۳۲ نفرین یوخ اولدوغونو و ۲۰۰ نفرین یارالاندیغینی بیلدیردی.
ژاپن مئتئورولوژی آژانسی دا دئپرمین داها اؤنجه ۶،۶ آچیقلانان بؤیوکلویونو ۶،۷ کیمی یئنی‌له‌دی و توماکومای شهرینین دوغوسوندا ۴۰ کیلومتر درین‌لیک‌ده میدانا گلدیگینی قید ائتدی.
زلز‌له‌نین آردین‌دان توماری نوکلئر مرکزین‌ده ۳ رآکتور دوردو و عاجل وضعیت ژنراتورلارینا باغلاندی. آدادا تخمیناً ۳ میلیون ائوه الکتریک وئریلمه‌دی، هاوا لیمانلاری و چوخ ساییدا یول قاپاندی.
یئتکیلیلر، بؤلگه‌یه آختارما قورتارما ایشلرینه قاتیلماق اوچون ۲۵ مین عسگر و دیگر پرسنلین گؤندریلدیگینی بیلدیردی.
